SYDNEY. Americká kvalifikantka Catherine Bellisová bude súperkou Slovenky Magdalény Rybárikovej v prvom kole hlavnej súťaže dvojhry na turnaji WTA Premier Sydney International v austrálskom Sydney (dotácia 799 000 USD).Prečítajte si tiež:
Dominika Cibulková bude čeliť Lotyške Anastasiji Sevastovovej nasadenej ako ôsmej.
Bellisová v sobotu v druhom kole kvalifikácie premohla inú Slovenku Kristínu Kučovú 7:5, 6:2.
Magdaléna Rybáriková by v prípade prieniku do osemfinále hrala s úspešnejšou zo súboja Agnieszka Radwanská (Poľ.) - Johanna Kontová (V. Brit.-4). Miestna finalistka spred piatich rokov Cibulková by medzi najlepšími šestnástimi čelila Ruske Jelene Vesninovej, čo by bol zaujímavý predkrm februárového bratislavského fedcupového duelu predmetných krajín.
Obe Slovenky vstúpia na tomto podujatí do novej sezóny a rozohrajú sa pred grandslamovým turnajom Australian Open (15. - 28. januára).
Jednotkou v Sydney je Španielka Garbine Muguruzová-Blancová, dvojkou Američanka Venus Williamsová a trojkou Lotyška Jelena Ostapenková.
Aj takto sa Dominika Cibulková pripravuje na novú sezónu.
Slovenská tenistka nezaháľala ani tesne pred Vianocami.